《白雁 其二》
清代·钱宝琛

江湖何处定风波，万里冲寒练影过。夜色低迷青海月，晓霜暗度玉津河。

羽毛高洁边尘远，心迹分明别绪多。寄语天涯羁旅客，鸥盟鹤梦未蹉跎。

作者简介：（1785—1859）江苏太仓人，字楚玉，一字伯瑜，晚号颐叟。嘉庆二十四年进士。道光间历任长芦盐运使，云南按察使，浙江布政使及湖南、江西、湖北等省巡抚。咸丰间奉命办理江苏团练事宜。有《存素堂全集》。